Mario Gomez ya jingi ne takalman sa daga kwallon kafa – Dala FM Kano
Tsohon dan wasan gaban kasar Jamus Mario Gomez mai shekaru 34 ya rataye takalman sa daga harkokin tamaula bayan da ya jagoranci kungiyar sa ta Stuttgart ta kai bantan ta zuwa gasar Bundesliga
Dan wasan ya tallafa da kwallo daya wanda ta samu nasarar lallasa kungiyar Darmstadt 98 da ci uku da daya wanda kungiyar sa ta karkare a matsayi na biyu a gasar ajin ‘yan dagaji.
Ya ce“Wannan shi ne wasan karshe da na yi a kwallon kafa, ina ta mafarkin hakan na ga karshen wannan ranar”.
Gomez, wanda ya buga wasanni 78 a kasar sa ta Jamus ya kuma rataye takalman sa shekaru biyu da su ka wucce ya kuma lashe gasar Bundesliga a 2006-07, kafin ya bar tsohuwar kungiyar sa ta Bayern Munich, wanda a nan ya lashe gasar Bundesliga har sau biyu da kuma Champions League guda daya.
Ya kuma taka leda a Fiorentina, Wolfsburg da kuma Besiktas kafin ya dawo Stuttgart a shekarar 2017-18.